Blylaget

Blylaget er en tettbebyggelse beliggende i Frogn kommune og dels i Nesodden kommune i Akershus. Det ligger på østsiden av Nesoddhalvøya et stykke inn i Bunnefjorden, sør for Oslo. Blylaget har flere badestrender, hvor de største er Slora, Sinding og Blylaget.

Blylaget har lange tradisjoner i Nesoddens historie, og har kjendiser som billedkunstner Kristian Kvakland boende. Skuespilleren Nils Vogt har sitt feriehus her. Perkusjonisten Ingrid Berge vokste opp på Blylaget.

I en årrekke holdt bedriften Havstad Tinn til på Blylaget, før de i 1997 flyttet produksjonen til Fedje i HordalandHavstad Tinns hjemmesider. Fra 2008 er en del av produksjonen likevel tilbakeført til Blylaget. Sveinung Havstad driver virksomheten videre som pensjonist. Han startet hos sin far Gunnar Havstad i 1957.

«Buffen» (Blylagets ungkarsforening) ble grunnlagt i Blylaget på midten av 1990-tallet, og er fremdeles i drift.

 Referanser 

Kategori:Bosetninger i Frogn
Kategori:Bosetninger i Nesodden